8. 12. 94 De Europæiske Fællesskabers Tidende Nr. L 315/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 2979/94 af 6. december 1994 om ophævelse af forordning (EF) nr. 1399/94 om indstilling af fiskeri efter torsk fra fartøjer, som fører tysk flag KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og ud fra følgende betragtninger : Ved Kommissionens forordning (EF) nr. 1399/94 ) indstilledes fiskeriet efter torsk i farvandene i ICES- område IIl a Kattegat fra fartøjer, der fører tysk flag eller er registreret i Tyskland ; Danmark har den 22. september 1994 overført 10 tons af sin kvote af torsk i farvandene i ICES-område III a Kattegat til Tyskland ; Danmark har den 25. oktober 1994 overført 10 tons af sin kvote af torsk i farvandene i ICES- område II a Kattegat til Tyskland ; fiskeri efter torsk i farvandene i ICES-område III a Kattegat fra fartøjer, der fører tysk flag eller er registreret i Tyskland, bør derfor tillades ; det er derfor nødvendigt at ophæve forordning (EF) nr. 1399/94 — UDSTEDT FØLGENDE FORORDNING : Artikel 1 Forordning (EF) nr. 1399/94 ophæves. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 6. december 1994. (') EFT nr. L 261 af 20. 10. 1993, s. 1. () EFT nr. L 154 af 21. 6. 1994, s. 1. På Kommissionens vegne Yannis PALEOKRASSAS Medlem af Kommissionen